ΓΡΑΠΤΗ ΕΡΩΤΗΣΗ E-0074/01

υποβολή: Nicholas Clegg (ELDR) προς την Επιτροπή

(22 Ιανουαρίου 2001)

Θέμα: Πιστωτικοί συνεταιρισμοί

Η Επιτροπή γνωρίζει την ύπαρξη ή έχει η ίδια πραγματοποιήσει συγκριτικές μελέτες σχετικά με την ύπαρξη πιστωτικών συνεταιρισμών σε ολόκληρη την ΕΕ;

Η πείρα δείχνει ότι οι πιστωτικοί συνεταιρισμοί παρέχουν ανεκτίμητηπηρεσία με την παροχή δανείων και λογαριασμών ταμιευτηρίου σε μικρές επιχειρήσεις και ιδιώτες που ενδεχομένως αυτές τιςπηρεσίες να τους τις αρνούνταν οι παραδοσιακές τράπεζες και οι παραδοσιακοί οργανισμοί χορήγησης δανείων.

Απάντηση του κ. Liikanen Εξ ονόματος της Επιτροπής

(27 Μαρτίου 2001)

Η Επιτροπή έχει πλήρη γνώση της σημασίας που έχουν οι πιστωτικές ενώσεις σε ολόκληρη την Κοινότητα. Ο όρος αυτός καλύπτει τους οργανισμούς (αμιγώς πιστωτικές ενώσεις) που οργανώνονται κυρίως σε τοπική βάση και προσφέρουν δυνατότητες αποταμίευσης και δανεισμού στα μέλη τους, και τους οργανισμούς εκείνους που είναι ευρύτερα γνωστοί ως εταιρείες αμοιβαίων εγγυήσεων (ΕΑΕ) και παρέχουν δυνατότητες χορήγησης δανείων στις μικρές επιχειρήσεις που τους ανήκουν. Οι πιστωτικές ενώσεις, κατά κανόνα, και συχνά οι ΕΑΕ, οργανώνονται σε συνεταιριστική βάση. Και στις δύο περιπτώσεις βασικός τους στόχος είναι να διευκολύνουν την πρόσβαση των μελών τους στη δανειοληψία και να χρησιμοποιούνται στην περίπτωση των πιστωτικών ενώσεων κυρίως για δαπάνες ιδιωτικής κατανάλωσης, και στην περίπτωση των ΕΑΕ για επιχειρηματικές επενδύσεις. Σε εξαιρετικές περιπτώσεις ο ίδιος οργανισμός μπορεί να διεξάγει και τις δύο λειτουργίες.

Οι κανονιστικές απαιτήσεις και οι παραδοσιακές ρυθμίσεις όσον αφορά τις πιστωτικές ενώσεις και τις ΕΑΕ, και η έννοια του επιμερισμού του κινδύνου εν γένει, διαφέρουν αισθητά μεταξύ των κρατών μελών, όπως άλλωστε και η κρατική στήριξη που διατίθεται για την ανάπτυξή τους.

Οι αμιγώς πιστωτικές ενώσεις βρίσκονται κατά κύριο λόγο στο Ηνωμένο Βασίλειο και διέπονται από το νόμο Credit Unions Act του 1979. Οι ενώσεις αυτές ειδικεύονται στην παροχή χρηματοδότησης σε καταναλωτές χαμηλών εισοδημάτων και οι στόχοι τους σύμφωνα με τον εν λόγω νόμο περιλαμβάνουν: την προώθηση της αποταμίευσης μεταξύ των μελών της" τη δημιουργία πηγών δανειοληψίας για τα μέλη της με λογικό επιτόκιο" τη χρήση και τον έλεγχο των αποταμιεύσεων των μελών για αμοιβαίο όφελος τους" την κατάρτιση και εκπαίδευση των μελών ώστε να κάνουν συνετή χρήση των χρημάτων και χρηστή διαχείριση των οικονομικώνποθέσεων τους. Δεν έχουν εκδοθεί ακόμη οδηγίες για αυτούς τους οργανισμούς. Οι πιστωτικές ενώσεις στην Ιρλανδία και στο Ηνωμένο Βασίλειο εξαιρούνται από το πεδίο εφαρμογής των διατάξεων περί συνετής διαχείρισης που ισχύουν για άλλους πιστωτικούς οργανισμούς που έχουν τη δυνατότητα να λαμβάνουν τη λαϊκή αποταμίευση, παρόλο που και στις δύο νομοθεσίες ισχύουν εθνικά καθεστώτα εποπτείας.

Οι ΕΑΕ πολλές φορές συστήνονται από μικρές επιχειρήσεις ή από τους εκπροσώπους τους από κοινού με χρηματοπιστωτικούς ενδιάμεσους φορείς όπως είναι οι τράπεζες. Διευκολύνουν την πρόσβαση στη δανειοληψία μέσω της χορήγησης εγγυήσεων στους δανειοδότες, συμβάλλοντας κατά τον τρόπο αυτό στην αντιμετώπιση του προβλήματος έλλειψης κεφαλαίων, επειδή οι τράπεζες πιθανώς να μην είναι πρόθυμες να τους δώσουν δάνεια όπως προκύπτει από ορισμένες μικρότερες συγκριτικές μελέτες που πραγματοποιήθηκαν λίγα χρόνια νωρίτερα.

Για ναπάρξει μεγαλύτερη ευαισθητοποίηση ως προς τα προγράμματα αμοιβαίων εγγυήσεων, η Επιτροπή, σε συνέχεια πρόσκλησηςποβολής προτάσεων, επέλεξε το Ευρωπαϊκό πρόγραμμα αμοιβαίων εγγυήσεων προκειμένου να οργανώσει μία σειρά διασκέψεων στα κράτη μέλη, συμπεριλαμβανομένων και εκείνων στα οποία δεν έχουν αναπτυχθεί ακόμη παρόμοια προγράμματα.

Επιπλέον, στο πλαίσιο του 3ου πολυετούς προγράμματοςπέρ των μικρών και μεσαίων επιχειρήσεων (ΜΜΕ) (1997-2000)(1) η Επιτροπή δρομολόγησε πιλοτική δράση για τη στήριξη των μελετών σκοπιμότητας και τη δημιουργία ή την ανάπτυξη μικρού αριθμού ΕΑΕ (συμπεριλαμβανομένης της Ιρλανδίας και του Ηνωμένου Βασιλείου).

Στο πλαίσιο της Πρωτοβουλίας για την Ανάπτυξη και την Απασχόληση (1998-2000) και του νέου πολυετούς προγράμματος για τις επιχειρήσεις και το επιχειρηματικό πνεύμα, ιδίως δε για τις ΜΜΕ (2001-2005) που εκδόθηκε από το Συμβούλιο στις 20 Δεκεμβρίου 2000, θα διατεθούν κοινοτικά κεφάλαια για την ενίσχυση των προγραμμάτων εγγυοδότησης δανείων τη διαχείριση των οποίων θα αναλάβει το Ευρωπαϊκό Ταμείο Επενδύσεων (ΕΤΕπ).

Στην τελική έκθεση της 3ης Ευρωπαϊκής Στρογγυλής Τράπεζας Τραπεζιτών και ΜΜΕ αναφέρεται ο σημαντικός ρόλος των ΕΑΕ και επισημαίνονται ορισμένες από τις καλύτερες πρακτικές στην Ευρώπη(2).

(1) COM(1999) 319 τελικό.

(2) βλέπε: http://europa.eu.int/comm/enterprise/entrepreneurship/financing/round_table.htm

3roundtable.